Սանդրա Բուլոք

Սանդրա Բուլոք (անգլ.՝ Sandra Bullock, [ˈsændrə 'bʊlək], հուլիսի 26, 1964(1964-07-26)[…], Արլինգտոն, Վիրջինիա, ԱՄՆ), թատրոնի, կինոյի և հեռուստատեսության ամերիկյան դերասանուհի, Հոլիվուդի բարձր վարձատրվող աստղերից մեկը։
2010 թվականին դարձել է «Օսկար» և «Ոսկե գլոբուս» մրցանակների դափնեկիր «Լավագույն դերասանուհի» անվանակարգում «Անտեսանելի կողմը» ֆիլմում կատարած դերի համար։


== Կենսագրություն ==


=== Վաղ կյանք ===
Սանդրա Բուլոքը ծնվել է Վաշինգտոնի արվարձաններում։ Նրա մայրը՝ գերմանուհի Հելգա Մայերը (մահացել է 2000 թվականի ապրիլի 4-ին), օպերային երգչուհի էր, հայրը՝ Ջոն Բուլոքը, վոկալի ուսուցիչ Ալաբամա նահանգում։ Սանդրայի կրտսեր քույրը՝ Ջեզին, ստացել է իրավաբանական կրթություն։
Սանդրան մինչև տասներկու տարեկանը ապրել է հիմնականում Գերմանիայի Նյուրնբերգ քաղաքում, որտեղ հաճախել է շտայներովյան (վալդորֆյան) դպրոց` «Ան դեր Շտայնպլատե», զբաղվել է բալետով, ինչպես նաև ունենալով վոկալային լավ տվյալներ` կատարել է փոքր պարտիաներ այն ներկայացումներում, որոնց մասնակցել է նրա մայրը։ Ժամանակ առ ժամանակ ընտանիքն ապրել է Զալցբուրգում և Վիեննայում։ Գերմանիայում Բուլոքը հաճախել է անգլալեզու դպրոց և եղել ամենալավ սովորողների շարքում։
Արլինգտոնում Սանդրայի հասակակիցները երկար ժամանակ նրան վերաբերվել են որպես օտարի՝ չցանկանալով ընդունել իրենց շրջան։ Բայց շուտով նա դարձել է ֆուտբոլային թիմի աջակցության խմբի ղեկավարը։
Դպրոցն ավարտելուց հետո Սանդրան ցանկացել է իրավաբանական կրթություն ստանալ Հյուսիսային Կարոլինայում։ Սակայն որոշ ժամանակ անց թողել է ուսումն ու մեկնել Նյու Յորք։ Նա երազում էր դառնալ ֆոտոմոդել կամ ուղեկցորդուհի ինքնաթիռում, սակայն ստիպված է եղել որպես մատուցողուհի աշխատել էժանագին ռեստորաններում։ Այդ ժամանակ էլ նրա մեջ դերասանուհի դառնալու ցանկություն է առաջացել, և նա սկսել է հաճախել դերասանական վարպետության դասերի։
Մինչ տասնութ տարեկանը Սանդրա Բուլոքն ունեցել է երկքաղաքացիություն (ԱՄՆ և Գերմանիա)։ 2009 թվականին նա կրկին դիմել է Գերմանիայի քաղաքացիություն ստանալու համար։


== Անձնական կյանք ==
Ազատ խոսում է գերմաներեն։ Երկու անգամ 1 մլն դոլար է նվիրաբերել Ամերիկյան Կարմիր Խաչին։ Երկար ժամանակ վարել է Porsche, 2004 թվականից վարում է Prius:
2005 թվականին Բուլոքն ամուսնացել է հեռուստահաղորդավար և մոտոցիկլետներ արտադրող Ջեսի Ջեյմսի հետ։ 2010 թվականի մարտին` «Օսկար» ստանալուց հետո, մամուլում լուրեր տարածվեցին Ջեսի դավաճանությունների մասին, որոնք նա հետո հաստատեց։ 2010 թվականի ապրիլին Սանդրան որոշեց ամուսնալուծվել։ Այս գործընթացը պաշտոնապես ավարտվել է 2010 թվականի հունիսին։
Բուլոքն ունի երկու որդեգրած երեխա` որդին` Լուի Բարդոն (ծնվ. 2010 թվականի հունվարին, որդեգրվել է նույն թվականի ապրիլին) և դուստրը` Լեյլան (ծնվ. 2012 թվականին, որդեգրվել է 2015 թվականի դեկտեմբերին)։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսոր, Սցենարիստ ===


== Մրցանակներ ու անվանակարգեր ==


=== Մրցանակներ ===
2010 — «Օսկար» — լավագույն դերասանուհի, «Անտեսանելի կողմը» ֆիլմի համար
2010 — «Ոսկե գլոբուս» — կնոջ լավագույն դերակատար դրամայում, «Անտեսանելի կողմը» ֆիլմի համար
2010 — ԱՄՆ կինոդերասանների միավորման մրցանակ — լավագույն դերասանուհի, «Անտեսանելի կողմը» ֆիլմի համար


=== Անվանակարգեր ===
1996 — «Ոսկե գլոբուս» — կնոջ լավագույն դերակատար կատակերգությունում կամ մյուզիքլում, «Մինչ դու քնած էիր» ֆիլմի համար
2001 — «Ոսկե գլոբուս» — կնոջ լավագույն դերակատար կատակերգությունում կամ մյուզիքլում, «Միս ազգակցություն» ֆիլմի համար
2010 — «Ոսկե գլոբուս» — կնոջ լավագույն դերակատար կատակերգությունում կամ մյուզիքլում, «Առաջարկություն» ֆիլմի համար
2014 — «Օսկար» — լավագույն դերասանուհի, «Գրավիտացիա» ֆիլմի համար
2014 — «Ոսկե գլոբուս» — կնոջ լավագույն դերակատար դրամայում, «Գրավիտացիա» ֆիլմի համար
2014 — BAFTA մրցանակ - լավագույն դերասանուհի, «Գրավիտացիա» ֆիլմի համար
2014 — ԱՄՆ կինոդերասանների միավորման մրցանակ — լավագույն դերասանուհի, «Գրավիտացիա» ֆիլմի համար


== Ծանոթագրություններ ==


== Արտաքին հղումներ ==